Dewleta tirke ya îşxalkere dewa Başermirê ya qezaya Şêrawa ya Efrînî ser o bombayî varnayî. Hêrişê îşxalkeran de cinîya bi nameyê Sêvine Nebu Qesab û kênaya ci ya 8 serre Hamide  Selih Hîlak û domanêko nameyê ci nêame zanayene birîndar bîyî.
Dewleta tirke 2ê kanûna 2019î de Til Rifat de domanê hedef girewtî, hêriş de 8ê înan domanî 10 kesî qetil kerdî. Dewleta tirke her roje bi hawayêkê sîstematîkî cayê sivîlan ser o bombayan varnena. Hêrişanê îşxalî yê dewleta tirke yê vera Rojawanî de 9ê teşrîna verêna 2019î ra nata bi seyan sivîlî merdî û bi hezaran kesî zî neçare mendî ke koç bikerê.
